RESOLUCIÓN do 15 de setembro de 2023 pola que se dá publicidade á concesión das axudas da convocatoria do ano 2023 á nova participación de agricultores en réximes de calidade, no marco do Programa de desenvolvemento rural para Galicia 2014-2020, ao abeiro da Resolución do 4 de abril de 2023.
Axencia Galega da Calidade Alimentaria — III. Outras disposicións — 25/09/2023

Mediante a Resolución do 4 de abril de 2023 (DOG núm. 73, do 17 de abril), a Axencia Galega da Calidade Alimentaria (en diante, Agacal) publicou a convocatoria das axudas á nova participación de agricultores en réximes de calidade, no marco do Programa de desenvolvemento rural para Galicia 2014-2020.
As axudas convocadas consisten en subvencionar os custos fixos ocasionados pola inscrición nun réxime de calidade e a cota anual de participación no dito réxime, incluídos, de ser o caso, os custos dos controis necesarios para comprobar o cumprimento dos requisitos do réxime. A concesión das subvencións, segundo establecen as bases reguladoras, efectuarase mediante concorrencia competitiva.
Unha vez rematada a fase de instrución das solicitudes recibidas, e tendo en conta as dispoñibilidades orzamentarias, procede resolver a convocatoria.
De conformidade co previsto no artigo 12.6 da Resolución do 4 de abril e no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións, convocadas mediante concorrencia competitiva, deben ser obxecto de publicación no
Diario Oficial de Galicia
, a cal producirá os mesmos efectos da notificación.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Por todo o indicado, e logo da proposta da xefatura da Área da Calidade Alimentaria desta axencia,
Primeiro. Aprobar as axudas económicas a favor dos solicitantes que se relacionan no anexo I, «Solicitudes aprobadas» desta resolución, ordenados alfabeticamente e agrupados polo réxime de calidade diferenciada en que participa.
Estas axudas outórganse de acordo co artigo 5 da Resolución da Agacal, do 4 de abril, en réxime de concorrencia competitiva e segundo os criterios de puntuación definidos no citado artigo, acadando o 100 % dos gastos subvencionables realizados e imputados a campaña anual que comprende o período que vai do 1 de maio de 2022 ata o 30 de abril de 2023, sen superar os 3.000,00 euros anuais por explotación.
As subvencións concedidas faranse efectivas con cargo á aplicación 14.A2.713D.770.01, cunha dotación de 277.862,00 €.
Esta aprobación comporta unha asignación do crédito establecido por un importe de 222.972,68 € (douscentos vinte e dous mil novecentos setenta e dous euros con sesenta e oito céntimos).
Estas axudas, concédense en virtude da medida 3.10, «Apoio á nova participación de agricultores en réximes de calidade», do Programa de desenvolvemento rural para Galicia 2014-2020, cofinanciado con fondos Feader.
O pagamento desta subvención quedará condicionado a que, sen superar a data límite do 31.10.2023, os beneficiarios indicados no anexo I desta resolución efectúen o pagamento da cota de control e/ou inscrición e/ou participación no réxime de calidade correspondente.
Os beneficiarios terán ata o día 31.10.2023 (inclusive) para presentar a seguinte documentación xustificativa:
– Solicitude de pagamento (anexo VI da Resolución do 4 de abril de 2023 «Solicitude de pagamento para axudas á nova participación de agricultores en réximes de calidade»).
– Xustificantes dos gastos efectuados: facturas ou documento de valor probatorio equivalente, cunha relación numerada delas, así como a documentación que acredite o seu pagamento.
Segundo. Denegar as axudas económicas dos solicitantes que se relacionan no anexo II, «Solicitudes denegadas» desta resolución ordenados alfabeticamente e agrupados polo réxime de calidade diferenciada no cal participa.
Esta resolución non esgota a vía administrativa e contra ela poderase interpoñer recurso de alzada ante o presidente da Agacal no prazo dun mes contado a partir do día seguinte ao da súa publicación, ao abeiro dos artigos 121 e 122 da Lei 39/2015, do 2 de outubro, do procedemento administrativo común das administracións públicas.
Santiago de Compostela, 15 de setembro de 2023
Listaxe de beneficiarios que participan no réxime de calidade xestionado polo Consello Regulador das Indicacións Xeográficas Protexidas de Carne de Vacún de Galicia (IXP Ternera Gallega).
Listaxe de beneficiarios que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de beneficiarios que participan no réxime de calidade xestionado polo Consello Regulador das Indicacións Xeográficas Protexidas de Carne de Vacún de Galicia (IXP Vaca Gallega/Buey Gallego).
Listaxe de beneficiarios que participan no réxime de calidade xestionado polo Consello Regulador da IXP Mel de Galicia.
Listaxe de beneficiarios que participan no réxime de calidade xestionado polos Consellos Reguladores da DO Monterrei, DO Valdeorras, DOP Pemento de Herbón e IXP Pataca de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador das Indicacións Xeográficas Protexidas de Carne de Vacún de Galicia (IXP Ternera Gallega).
Listaxe de solicitudes denegadas de produtores que participan no réxime de calidade xestionado polo Consello Regulador da Agricultura Ecolóxica de galicia.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Mel de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da DO Rías Baixas.
Listaxe de solicitudes inadmitidas a trámite.